title: "Sjiisk Bundesdai"
text: "A Sjiisk Bundesdai as det parlament faan Sjiisklun. Hi woort direkt faan't fulk weelet. A Bundesdai weelet at regiarang. Diar wurd a gesetsen maaget.\n\nWool \n\nA Sjiisken weele m\u00e4 tau stemen:\n M\u00e4 det iarst stem woort en kandidoot \u00fctj di aanj woolkreis weelet. Hoker a miast stemen feit, sat seeker uun a Bundesdai. At jaft 299 woolkreiser (Stant:2021), an so sat diar 299 direkt weelet politikern.\n M\u00e4 det naist stem woort en partei weelet, an jo \u00f6\u00f6der 299 mandaaten wurd diarefter ferdiald, h\u00fcf\u00f6l prosenten det enkelt partei uff\u00fcngen h\u00e4\u00e4.\n N\u00fc komt det oober flooksis f\u00f6\u00f6r, dat en partei muar iarst stemen f\u00fcngen h\u00e4\u00e4, \u00fcs ham efter a naist stemen eegentelk tustun. Jodiar auerhingin mandaaten wurd do weder \u00fctjglikt m\u00e4 \u00fctjgliksmandaaten. Diaram sat diar muar \u00fcs 598 politikern uun't parlament; efter't Bundesdaiswool 2021 san't 735.\n Normoolerwiis skal arke partei tumanst 5% faan a stemen uffu, am iin uun't parlament tu kemen. Ian \u00fctjnoom as a SSW, auer hi en manertaalpartei as. En \u00f6\u00f6der \u00fctjnoom as en partei, diar tumanst trii direkt mandaaten wonen h\u00e4\u00e4.\n\nLuke uk diar \n\n Bundesdaiswool 2021\n\nSjiisklun\nPolitiik\nTjiisk Bundesdai"